Тэма Словы, якія называюць дзеянні прадмета

**Мэта :** плануецца, што ў канцы ўрока вучні павінны :

ведаць, на якія пытанні адказваюць словы-назвы дзеянняў прадмета;

 умець знаходзіць словы-дзеянні ў сказах, падбіраць словы-назвы дзеяння да слоў назваў-прадметаў, адрозніваць словы-назвы дзеянняў ад іншых слоў.

**Задачы**: садзейнічаць развіццю здольнасцей прымаць, асэнсоўваць і выконваць вучэбныя задачы, кантраляваць і ацэньваць вынікі сваёй работы;

стварыць умовы для развіцця камунікатыўных уменняў праз калектыўную працу;

садзейнічаць выхаванню адказных адносін да вучобы.

**Вучэбна-метадычнае забеспячэнне:**

1. Кузняцова,Л.Ф. Беларуская мова, 2 клас: хвілінка чыстапісання/ Л.Ф.Кузняцова. – Мінск: Аверсэв, 2019. – 32с.

2. Свірыдзенка ,В.І. Беларуская мова: падручн. для 2 класа ўстаноў агульн. сярэд. адукацыі з рус. мовай навучання: у 2 ч./ В.І. Свірыдзенка. – 2-е выд., выпр. і дап. – Мінск: Нац. ін-т адукацыі, 2016. – Ч.2. – 128с.

3. Свірыдзенка ,В.І. Беларуская мова.2 клас: рабочы сшытак: дапам.для вучняў устаноў агул. сярэд.алукацыі з рус. мовай навучання/ В.І. Свірыдзенка. – 5 -выд., перапрац. – Мінск: Аверсэв, 2017. – 128с.

**Абсталяванне:** карткі –гексы, карткі –апоры для мэтавызначэння, карткі для індывідуальнай і парнай работы, лісты самаацэнкі, канструктар “Лега”, [мультымедыйная прэзентацыя.](https://drive.google.com/open?id=1gXuNPuCEvW4GKHt_vSRVQP3ApIgInuRb)

**Ход урока**

 **1. Арганізацыйны момант**

Прывітанне і пажаданне добрага настрою і плённай працы .

**2. Праверка дамашняга задання.**

Пр. 183 [3]

Настаўнік называе словы-назвы прымет , а вучні – слова -назву прадмета: дарога, дом (будынак), дрэва, вераб’і.

Самаацэнка правільнасці выканання задання на лістах самаацэнкі [(дадатак 1)](https://drive.google.com/open?id=1ZdX-id1zKWJjb8Sz4CgcBIwQFhjkVFqi)
**4. Актуалізацыя ведаў і ўменняў вучняў.**

Настаўнік чытае верш “Лянівы партфель” [(дадтак 2).](https://drive.google.com/open?id=1ZdX-id1zKWJjb8Sz4CgcBIwQFhjkVFqi) Вучні павінны на слых вызначыць словы-назвы школьных прылад.

Называюць словы: партфель, пенал, кніжка.

-На якія пытанні адказваюць гэтыя словы? (Што?)

-Які быў партфель? (Лянівы)

-Што абазаначае слова “лянівы”? (Прымету прадмета – “лянівы” партфель)

- Ці ёсць у вас такі партфель? Хто быў на самай справе лянівы?

Гульня “Карэктар” – арфаграфічная размінка:

* У гэтым партфелі знайшоўся сшытак . Прачытайце ўважліва, знайдзіце і выпраўце памылкі ў дыктанце “лянівага вучня” [(дадатак 3).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)

**3. Мэтаматывацыйны этап.**

Стварэнне праблемнай сітуацыі.

- Колькі сказаў напісаў вучань? ( Думкі вучняў могуць раздзяліцца – 3 ці 4? У чацвёртым сказе ён прапусціў слова.)

- Ці можам адкарэкціраваць гэты запіс. Якое слова можна ўставіць, каб атрымаўся правільны сказ? (Будуюць).

- Прачытайце ўвесь сказ. Як вам здаецца, што абазначае слова “будуюць”: назву прадмета ці прымету прадмета? На якое пытанне адказвае? (У слова іншае значэнне , бо яно адказвае на пытанне “Што робяць?”)

- Слова “будуюць” называе дзеянне птушак. Якія дзеянні яшчэ могуць выконваць птушкі? (лятаюць, спяваюць, каркаюць, шчабечуць і т.д.)

З апорай на схемы мінулых урокаў плануюцца задачы на ўрок.

* Мы павінны навучыцца:

Адрозніваць словы – назвы-дзеянняў.

Ставіць пытанні да слоў –назваў дзеянняў.

Падбіраць па сэнсе словы –назвы дзеянняў.

**5. Вывучэнне новай тэмы.**

- Прачытайце верш самастойна [(дадатак 4).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)  Назавіце дзеянні , якія “выконваў” партфель. Пастаўце пытанні да гэтых слоў. (Што рабіў?)

**Вывад**: словы, якія называюць дзеянні прадметаў адказваюць на пытанні што рабіць?, што рабіў?, што раблю?, што зрабілі?

**Работа з тэарэтычным матэрыялам** : самастойнае чытанне правіла на с. 91 падручніка ; замацаванне ў парнай рабоце “Настаўнік – вучань”.

Дапаўненне гексаграмы,якую пачалі складацьна мінулыхўроках([дадатак 5).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)

- Ці падабаюцца вам такія адносіны да вучобы, якія паказаны ў вершы? Уявіце сябе аднакласнікам хлопчыка - героя верша. Якую параду хацелі б вы даць сябру? (вучыць, чытать, рашаць, адказваць, запамінаць і г.д.)

 **Пабудова дыялогаў** у парах, 1- 2 разыграць каля дошк( пры наяўнасці часу)

Фізхвілінка пад музыку.

**6. Праверка разумення вывучанага.**

- Пакажам прыклад герою верша сваёй актыўнай працай. **Сапраўдны вучань заўсёды ўважліва слухае :**

а) Настаўнік называе прадмет – вучань назву дзеяння гэтага прадмета і пытанне, на якое слова адказвае: змяя, рыба, сонца, пчала, конь, кола.

б) Пр.162[2] – адпрацоўка ўмення ставіць пытанні да слоў, падбіраць словы-назвы прадмета да назваў дзеяння.

в) Гульня “Ланцужкі”– пр.185 [3]. Узаемаправерка задання, ацэнка[(дадатак1).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)

**7. Замацаванне вывучанага.**

а) Хвілінка чыстапісання – с. 29 [1], самаацэнка [(дадатак 1).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)

б) “Знайдзі слова” – самастойная праца на картках :падкрэсліць словы- назвы дзеянняў. Адзін вучань каля дошкі выбірае карткі-гексы з такімі ж словамі ([дадатак 6).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)  Для праверкі звяртаемся да дапоўненай гексаграмы [(дадатак 1).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)

в) “Хто які голас падае” – калектыўная праца над пр .160[2], Запісаць сказы пад дыктоўку,падкрэсліць словы – назвы дзеянняў [(дадатак 1).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)

г) “Загадка для кемлівых” , пр. 161[2]. Самаацэнка правільнасці вызначэння слоў- назваў дзеяння “Лайк”.

**8. Абагульненне і сістэматызацыя матэрыялу.**

“Будуем вежу ведў” :слова-назва прадмета –белая цэгла, слова-назва прыметы прадмета – чырвоная цэгла, слова- назва дзеяння – сіняя цэгла канструктара “Лега” . Кожнае правільнае слова – 1 бал, максімум – 10б([дадатак 1).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)

Партфель, вучыць, чытаць, сшытак, акуратны, пісаць, чысты, вучань, запомніць, старанны ([дадатак 7).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)

**9. Кантроль ведаў і ўменняў**

Выкананне тэставай работы ([дадатак 8).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)

**10. Інфармацыя аб дамашнім заданні**.

Пр. 165, знайсці і падкрэсліць словы – назвы дзеянняў.

**11. Падвядзенне вынікаў ,рэфлексія** “Кулачок” ([дадатак 9 ).](https://drive.google.com/open?id=1ZdX-id1zKWJjb8Sz4CgcBIwQFhjkVFqi)